На основу члана 11. Статута градске општине Севојно (''Сл.лист града Ужица'', бр. 20/14), Скупштина градске општине Севојно, на седници одржаној 31. јула 2014.године, доноси

**О Д Л У К У**

**О НАКНАДАМА И ДРУГИМ ПРИМАЊИМА ОДБОРНИКА СКУПШТИНЕ ГРАДСКЕ ОПШТИНЕ СЕВОЈНО И ЧЛАНОВА ВЕЋА ГРАДСКЕ ОПШТИНЕ СЕВОЈНО**

Члан 1.

Овом одлуком утврђују се права на накнаде и друга примања одборника, председника и заменика председника Скупштине градске општине Севојно и чланова Већа градске општине Севојно.

Члан 2.

Одборник Скупштине градске општине Севојно у складу са овом Одлуком има право на:

- накнаду за присуствовање седници Скупштине градске општине Севојно у висини од 2.000,00 динара по седници.

Накнада се исплаћује на основу евиденције о присуству седници.

Члан 3.

Председник Скупштине градске општине Севојно прима месечну накнаду за рад у износу од 40% просечне месечне зараде по запосленом (без пореза и доприноса) Републике Србије (у даљем тексту просечне месечне зараде).

Члан 4.

Заменик председника Скупштине градске општине Севојно прима месечну накнаду за рад у износу од 20% од просечне месечне зараде.

Члан 5.

Одборник има право на накнаду трошкова за службено путовање када по службеном задатку треба да обави одређен посао за потребе Скупштине ван територије седишта градске општине Севојно, у земљи или иностранству, у висини утврђеној законом и другим прписима, као за запослене Управи градске општине Севојно.

Члан 6.

 Члан Већа градске општине Севојно, у складу са овом Одлуком има право на месечну накнаду у износу од 30% од просечне месечне зараде.

 Члан Већа градске општине Севојно има право на накнаду трошкова за службена путовања када по службеном задатку треба да обави одређени посао за потребе Већа градске општине Севојно, ван територије седишта градске општине Севојно, у земљи или иностранству, у висини утврђеној Законом и другим прописима као за запослене у Управи градске општине Севојно.

 Накнада се исплаћује на основу службене евиденције.

Члан 7.

 Ова Одлука ступа на снагу осмог дана од дана објављивања у ''Сл.лист града Ужица''.

РЕПУБЛИКА СРБИЈА

ГРАД УЖИЦЕ

СКУПШТИНА ГРАДСКЕ ОПШТИНЕ СЕВОЈНО

I број 06-26/14, 31. 07.2014. године

**ПРЕДСЕДНИК**

 *Иван Цвијовић, с.р.*